71. ΑΠΟΦΑΣΗ ΑΝΤΙΠΡΟΕΔΡΟΥ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΥ  ΕΘΝΙΚΗΣ  ΑΜΥΝΑΣ Αριθ. Φ.670/3/Γ255/Σ. 628 της 4/15 Φεβρ. 1988 (ΦΕΚ Β΄ 86) Τμηματική εκπλήρωση των στρατιωτικών υποχρεώσεων ορισμένων κατηγοριών στρατευσίμων και κληρωτών. Έχοντας υπόψη: α.Τα σοβαρά ατομικά, οικογενειακά και λοιπά προβλήματα τα οποία αντιμετωπίζουν ορισμένες κατηγορίες στρατευσίμων και κληρωτών σχετικά, μεγάλης ηλικίας. β.Τις υπηρεσιακές δυνατότητες που υπάρχουν για την ευεργετική, από στρατολογική άποψη, μεταχείριση των παραπάνω ατόμων. γ.Τις διατάξεις του Ν.Δ. 720/70 «περί Στρατολογίας», αποφασίζουμε: Άρθρ.1.-1.Οι υπαγόμενοι στις διατάξεις του εδαφ. (γ) της παρ. 1 του άρθρ. 1 της Φ. 670/44/Γ 1066/Σ 2413/11 Ιουλ. 1987 (ΦΕΚ 360/87 τεύχος Β) απόφασής μας δύνανται, αν επιθυμούν, να εκπληρώσουν το χρόνο της  δωδεκάμηνης  στρατιωτικής υποχρέωσης, που (Μετά τη σελ. 110,66022(α)  Σελ. 110,66023 Τεύχος Ι-72 Σελ. 97 Στρατολογία 36.Β.α.70-71 καθορίζεται από τις ίδιες διατάξεις, τμηματικά. 2.Όσοι από τους παραπάνω επιθυμούν την τμηματική εκπλήρωση της δωδεκάμηνης αυτής στρατιωτικής υποχρέωσης, απολύονται προσωρινά από τη συμπλήρωση τετράμηνης στρατιωτικής υπηρεσίας, εφόσον κατατάχθηκαν στις τάξεις των Ενόπλων Δυνάμεων ή θα καταταγούν σ’ αυτές μέχρι 31 Δεκ. 1988 και εφόσον εξαγοράσουν όλες τις πλέον των 12 μηνών στρατιωτικές τους υποχρεώσεις με τη συμπλήρωση της τετράμηνης αυτής στρατιωτικής υπηρεσίας. 3.Αυτοί που θα απολυθούν προσωρινά σύμφωνα με τις διατάξεις της προηγούμενης παραγράφου υποχρεούνται σε επανακατάταξη μέχρι 31 Δεκ. 1989 για εκπλήρωση δεύτερης τετράμηνης στρατιωτικής υπηρεσίας και μέχρι 31 Δεκ. 1990 για εκπλήρωση τρίτης (τελευταίας) τετράμηνης στρατιωτικής υπηρεσίας. Σε περίπτωση μη κατάταξης μέχρι της προθεσμίας αυτής, παύουν να βρίσκονται νόμιμα εκτός των τάξεων των Ενόπλων Δυνάμεων από 1 Ιαν. 1990 και 1 Ιαν. 1991, αντίστοιχα, και υποχρεούνται σε εκπλήρωση του υπολοίπου της δωδεκάμηνης στρατιωτικής υπηρεσίας, σύμφωνα με τις ισχύουσες διατάξεις. 4.Όσοι επιθυμούν δύνανται κατά την πρώτη, εντός του έτους 1988, κατάταξή τους να εκπληρώσουν εφάπαξ ή χωριστά τα δύο πρώτα τετράμηνα και το τρίτο τετράμηνο να εκπληρώσουν το έτος 1989 ή το 1990, ενώ κατά την επανακατάταξή τους το 1989 δύνανται να εκπληρώσουν τα δύο τελευταία τετράμηνα συνέχεια ή χωριστά. 5.Τις παραπάνω επιθυμίες τους υποχρεούνται οι ενδιαφερόμενοι να τις δηλώσουν εγγράφως στο αρμόδιο Στρατολογικό Γραφείο για την αρχική (πρώτη) προσωρινή απόλυση και την εξαγορά της πλέον των 12 μηνών στρατιωτικής υποχρέωσης ή προκειμένου για κληρωτούς και για τις λοιπές προσωρινές απολύσεις- στο ΣΓ ή στη Μονάδα τους, μέσα σε προθεσμία που θα ορίσουν τα Γενικά Επιτελεία των Κλάδων των Ενόπλων Δυνάμεων, δυνάμενοι να τις ανακαλέσουν οποτεδήποτε με νεότερη δήλωσή τους που υποβάλλεται στις ίδιες αρχές. Άρθρ.2.-1.Στους ανυπότακτους κλάσεων 1966 έως και 1980 είναι δυνατή, από στρατολογική άποψη, η έκδοση, ανανέωση ή θεώρηση διαβατηρίων για την παραμονή τους στο εξωτερικό μέχρι 31 Δεκ. 1988, ως και για μια και μόνο άφιξή τους στην Ελλάδα από σήμερα μέχρι την παραπάνω ημερομηνία, προκειμένου να καταταγούν στις τάξεις των Ενόπλων Δυνάμεων. Σελ. 110,66024 Τεύχος Ι-72 Σελ. 98 2.Τα Γενικά Επιτελεία των Κλάδων των Ενόπλων Δυνάμεων να καθορισθούν μία ημέρα κατάταξης μέσα στο τελευταίο πενθήμερο του μήνα Δεκέμβρη 1988 για να δυνηθούν να καταταγούν και κατά συνέπεια να τακτοποιηθούν για την ανυποταξία τους, όσοι από τους παραπάνω έχουν κηρυχθεί ανυπότακτοι μέχρι 24 Ιουλ. 1987. Άρθρ.3.-1.Διοικητικές και ερμηνευτικές οδηγίες για την εφαρμογή της απόφασης αυτής εκδίδοντα, εφόσον απαιτηθούν, από το Γενικό Επιτελείο Εθνικής Άμυνας /Δνση Προσωπικού (Στρατολογία), ενώ τα της κατάταξης, προσωρινής απόλυσης και επανακατάταξης σε Μονάδες εκστρατείας αυτών που θα υπαχθούν σ’ αυτή ρυθμίζονται από τα Γενικά Επιτελεία των Κλάδων των Ενόπλων Δυνάμεων. 2.Η απόφαση αυτή να δημοσιευθεί στην Εφημερίδα της Κυβερνήσεως, να αρχίσει να ισχύει μετά από δέκα ημέρες από τη δημοσίευσή της και να κυρωθεί νομοθετικά. Η άνω απόφαση κυρώθηκε και έχει ισχύ νόμου από την παρ. 16 άρθρ. 31 Νόμ. 1763/1988 (ΦΕΚ Α΄ 57), (κατωτ. αριθ. 72). 36.Β.α.71 Στρατολογία 